Blaze7451/Wiki-th-20250601 huggingface dataset:
ใต้หล้า

ใต้หล้า (The Giver, 天下) เป็นละครโทรทัศน์ไทยแนวดราม่าสะท้อนสังคม ที่พูดถึงเรื่องราวเกี่ยวกับการต่อสู้เพื่อความยุติธรรมด้วยวิถีแห่งคุณธรรม และจุดประกายความหวังของสังคม ผลิตโดย เดอะ วัน เอ็นเตอร์ไพรส์ ประพันธ์บทละครโดย เนปาลี (วรรธนา วีรยวรรธน) กำกับการแสดงโดย สันต์ ศรีแก้วหล่อ นำแสดงโดย ธนภพ ลีรัตนขจร, นรภัทร วิไลพันธุ์, นัตยา ทองเสน, เรวิญานันท์ ทาเกิด ออกอากาศทางช่องวัน 31 ทุกวันพุธ-พฤหัสบดี เวลา 20.20 - 22.20 น. เริ่มตอนแรกวันพฤหัสบดีที่ 19 พฤษภาคม พ.ศ. 2565

**โครงเรื่อง**
เรื่องราวชีวิตของสองพี่น้อง ใต้หล้า (ธนภพ ลีรัตนขจร) และ ฟ้ารุ่ง (เรวิญานันท์ ทาเกิด) หลังจากที่พ่อกับแม่ต้องเสียชีวิตลงด้วยอุบัติเหตุทางรถยนต์อย่างไม่ได้รับความเป็นธรรม โดยคู่กรณีคือ หิรัญ (นรภัทร วิไลพันธุ์) ลูกชายคนโตของ เปี่ยมยศ (ดอม เหตระกูล) แห่งตระกูล เถากุหลาบ นักธุรกิจใหญ่ที่มีอิทธิพลมากมาย ใต้หล้าและฟ้ารุ่งต้องระหกระเหินไปอยู่กับ อาม่า (ดวงดาว จารุจินดา) และพยายามตั้งหลักชีวิตกันใหม่อย่างยากลำบาก แต่ชะตากรรมกลับทำให้ฟ้ารุ่งดันไปมีความรักความสัมพันธ์กับหิรัญ ในขณะที่ใต้หล้าได้พบกับหญิงสาวคนหนึ่งชื่อ อากาศ (นัตยา ทองเสน) ทั้งคู่รู้สึกดีต่อกันอย่างรวดเร็ว โดยที่ใต้หล้าไม่รู้เลยว่าอากาศคือทายาทอีกคนของตระกูลเถากุหลาบ เรื่องราวความแค้นของ 2 หนุ่มจึงพัวพันกันมากขึ้น และในวันที่หิรัญจงใจทำให้ฟ้ารุ่งเสียใจ ใต้หล้าถึงกับตัดนิ้วหิรัญจนขาด เขาต้องติดคุก และทำให้ฟ้ารุ่งต้องไปอยู่ภายใต้การดูแลของเถากุหลาบอย่างไม่มีทางเลือก ใต้หล้าจึงต้องลุกขึ้นสู้กับทุกทางจากจุดที่ติดลบ พร้อมกับการพิสูจน์รักแท้ของเขาที่มีต่ออากาศ ลูกสาวของศัตรูที่เขารักสุดหัวใจ

**นักแสดง**

**งานสร้าง**
ใต้หล้า เป็นละครที่มีเนื้อหาที่จะมอบความหวังในชีวิต เน้นเรื่องราวของครอบครัว ความรัก และคุณธรรม เป็นผลงานการเขียนบทละครโดย เนปาลี (เจี๊ยบ - วรรธนา วีรยวรรธน) เจ้าของผลงานบทโทรทัศน์ ใบไม้ที่ปลิดปลิว, เมีย 2018, อุ้มรักเกมลวง, สิเน่หาส่าหรี และผลงานการกำกับการแสดงโดยผู้กำกับมือรางวัล สันต์ ศรีแก้วหล่อ จากละครพิษสวาท, ล่า, เมีย 2018, ขอเกิดใหม่ใกล้ ๆ เธอ, วันทอง โดยแนวคิดหลักของละครนี้มาจากพระเอกคือต่อ - ธนภพ ลีรัตนขจร และนักแสดงหลักทุก ๆ คนก็ได้ร่วมพัฒนาบทและคาแรกเตอร์ของตัวละครร่วมกับทีมผู้สร้างละครด้วยในช่วงที่มีการล็อกดาวน์เนื่องจากการระบาดทั่วของโควิด-19 ในประเทศไทย ในระลอกที่ 3 และ 4 เป็นเวลา 6 เดือน

**เรตติ้ง**
การตอบรับของละครเรื่องนี้ทั้งหมด 13 ตอนที่ได้ออกอากาศไป (เมื่อวันที่ 19 พฤษภาคม พ.ศ. 2565 - 30 มิถุนายน พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 2.652

**อ้างอิง**

**แหล่งข้อมูลอื่น**
  “ใต้หล้า” ละครจุดประกายความหวังในชีวิต “ต่อ” เอาอยู่ทุกโหมดอารมณ์-  เรื่องย่อ ใต้หล้า : trueID-  เรื่องย่อ ใต้หล้า : MGR Online- 2156
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ที่กำกับโดย สันต์ ศรีแก้วหล่อ
สิทธิมนุษยชนในประเทศบัลแกเรีย

ประเทศบัลแกเรียเข้าร่วมสหภาพยุโรปใน ค.ศ. 2007 อย่างไรก็ตาม การปฏิบัติตามบรรทัดฐานด้านสิทธิมนุษยชนยังห่างไกลจากความสมบูรณ์อย่างสิ้นเชิง แม้ว่าสื่อจะมีการรายงานที่เป็นกลาง แต่การขาดกฎหมายเฉพาะของบัลแกเรียในการปกป้องสื่อจากการแทรกแซงของรัฐถือเป็นจุดอ่อนทางทฤษฎี สภาพในเรือนจำที่มีอายุสิบสองปีและแออัดของบัลแกเรียโดยทั่วไปนั้นไม่ดี การปฏิรูปภาคทัณฑ์ในกลาง ค.ศ. 2005 คาดว่าจะบรรเทาความแออัดของเรือนจำ
ตำรวจถูกกล่าวหาว่าทำร้ายนักโทษและใช้วิธีการสืบสวนที่ผิดกฎหมาย และแรงจูงใจของสถาบันไม่สนับสนุนให้รายงานและสอบสวนคดีอาชญากรรมอย่างเต็มรูปแบบ รัฐธรรมนูญรับรองเสรีภาพในการนับถือศาสนา แต่รัฐบาลท้องถิ่นได้พยายามที่จะบังคับใช้ข้อกำหนดการขึ้นทะเบียนพิเศษกับบางกลุ่มที่ไม่ได้กำหนดให้ในอดีตได้รับการคุ้มครองอย่างเต็มที่ นอกจากคริสตจักรบัลแกเรียออร์ทอดอกซ์แล้ว ความเชื่อที่กำหนดได้แก่ยิว มุสลิม และนิกายโรมันคาทอลิก งานค้างของศาลและการบริหารศาลที่อ่อนแอทำให้การคุ้มครองสิทธิของจำเลยตามรัฐธรรมนูญมีปัญหาในบางกรณี

**อ้างอิง**

**แหล่งข้อมูลอื่น**
  Censorship in Bulgaria - IFEX-  Documentary - Bulgaria's Abandoned Children-  Bulgarian Helsinki Committee-  European Roma Rights Center - Strasbourg Court Sanctions Bulgaria for Failure to Bring Perpetrators of Racist Killing to Justice-  NGO Roma Together
หมวดหมู่:ประเทศบัลแกเรีย
หมวดหมู่:สิทธิมนุษยชนแบ่งตามประเทศ
หมวดหมู่:โรคในสัตว์

บทความเกี่ยวกับโรคและความผิดปรกติที่ส่งผลต่อสัตว์
หมวดหมู่:สุขภาพสัตว์
2
หมวดหมู่:สัตวแพทยศาสตร์
หมวดหมู่:สิทธิมนุษยชนแบ่งตามประเทศ

หมวดหมู่:สิทธิมนุษยชน
หมวดหมู่:การเมืองแบ่งตามประเทศ
หมวดหมู่:ปัญหาสังคมแบ่งตามประเทศ
เซ็ชโชเซกิ

เซ็ชโชเซกิ
เซ็ชโชเซกิ (Sesshōseki) เป็นหินก้อนหนึ่งในเทือกเขาภูเขาไฟในพื้นที่นาซุ จังหวัดโทจิงิ ประเทศญี่ปุ่น ซึ่งเป็นพื้นที่ที่มีชื่อเสียงเรื่องอนเซ็ง ตำนานของญี่ปุ่นเล่าว่าหินนี้จะทำให้ผู้ใดที่สัมผัสมันถึงแก่ความตาย ในญี่ปุ่น หินและหินใหญ่ในพื้นที่ที่มีควันพิษภูเขาไฟมักเรียกว่า Sessho-seki (殺生石) ซึ่งแปลว่าหินแห่งความตาย หินนี้ยังมีความเกี่ยวพันกับตำนานพื้นถิ่นเรื่องทามาโมะโนมาเอะ และจิ้งจอกเก้าหาง

**ตำนาน**
เชื่อกันว่าหินนี้เป็นศพของทามาโมะโนมาเอะ สาวงามที่ถูกเปิดโปงว่าเป็นจิ้งจอกเก้าหางและทำงานให้แก่ปีศาจ ไดเมียว รวมถึงวางแผนจะสังหารจักรพรรดิโทบะเพื่อแย่งชิงราชบัลลังก์ ตามที่ระบุใน โอโตงิโซชิ หลังจิ้งจอกเก้าหางนางนี้ถูกสังหารโดยนักรบชื่อดัง มิอูระโนะซูเกะ ร่างของเธอกลายเป็นหินเซ็ชโชเซกินี้ ต่อมา มีพระสงฆ์รูปหนึ่งนามว่าเก็นโนะ (Genno) เดินทางมาพักอยู่ข้างกับหินนี้แล้วถูกดวงวิญญาณของนางทามาโนะโนมาเอะคุกคาม เก็นโนะจึงทำพิธีไล่ผี และร้องของให้นางพ้นจากบาป นางยอมต่อพระเก็นโนะและสัญญาจะไม่หลอกหลอนอยู่ในหินนี้อีก

**หินแตก**
ในวันที่ 5 มีนาคม 2022 มีรายงานว่าหินแตกออกเป็นสองส่วน เป็นไปได้สูงว่าเป็นผลจากการสึกกร่อนตามกาลเวลา อย่างไรก็ตามในโลกอินเทอร์เน็ตมีผู้คนจำนวนมากออกมาแสดงความเห็นเกรงกลัวว่าวิญญาณของจิ้งจอกเก้าหางที่ถูกมัดเก็บในหินได้แตกออก และจะออกมาหลอกหลอนผู้คนอีก ในวันที่ 26 มีนาคม 2022 รัฐบาลท้องถิ่นได้นิมนต์พระสงฆ์ในพื้นที่มาประกอบพิธีเพื่อสงบดวงวิญญาณจิ้งจอกเก้าหางลง ในพิธีมีการสวดมนต์ ถวายเครื่องสักการะ และโบกพัด ฮาราเองูชิ บนหินที่แตก

**อ้างอิง**
หมวดหมู่:ปรัมปราวิทยาญี่ปุ่น
หมวดหมู่:หิน
วัดราษฎร์รังสรรค์ (จังหวัดกระบี่)

วัดราษฎร์รังสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอ่าวลึกใต้ อำเภออ่าวลึก จังหวัดกระบี่ มีเนื้อที่ 33 ไร่ 2 งาน 67 ตารางวา ปัจจุบันมีพระครูโสภิตธรรมนิเทศ เป็นเจ้าอาวาส
วัดราษฎร์รังสรรค์ เดิมมีชื่อว่า วัดบ้านอ่าวลึกใต้ต้นประดู่ แต่ชาวบ้านเรียกว่า วัดหลาดใต้ (ตลาดใต้) สร้างเมื่อ พ.ศ. 2456 โดยรองอำมาตย์ตรีลาวัณวุฒิกร (เอียด บุรนันท์) ต่อมาเมื่อ พ.ศ. 2516 นายรังสรรค์ บรรณกิจพีรพล นายอำเภอในขณะนั้น ได้อาราธนาพระครูสุเมธีธรรมประสาท (คง ฐิตธมฺโม) จากวัดในอำเภอตะกั่วทุ่ง จังหวัดพังงา มาเป็นเจ้าอาวาส รวมถึงได้เปลี่ยนชื่อวัดมาเป็น "วัดราษฎร์รังสรรค์" จากนั้นเป็นต้นมา วัดได้รับเลือกเป็นวัดพัฒนาตัวอย่างระหว่าง พ.ศ. 2514–2518 ได้รับคัดเลือกให้เป็นวัดพัฒนาตัวอย่างเมื่อ พ.ศ. 2535 วัดได้รับพระราชทานวิสุงคามสีมา เมื่อวันที่ 1 มกราคม พ.ศ. 2489
อาคารและเสนาสนะที่สำคัญ ได้แก่ อุโบสถซึ่งภายในมีภาพวาดพุทธประวัติ ศาลาการเปรียญ ศาลา 100 ปี กุฏิสงฆ์ ศาลาบูรพาจารย์ เมรุ ศาลาบำเพ็ญกุศลศพ และอาคารศูนย์ I.C.T. ชุมชนประจำตำบลอ่าวลึกใต้

**อ้างอิง**
ราษฎร์รังสรรค์
วัดปากน้ำแหลมสิงห์

วัดปากน้ำแหลมสิงห์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำแหลมสิงห์ อำเภอแหลมสิงห์ จังหวัดจันทบุรี อยู่ห่างจากตัวจังหวัดจันทบุรี ประมาณ 25 กิโลเมตร
สำนักงานพระพุทธศาสนาแห่งชาติระบุว่าวัดปากน้ำแหลมสิงห์ตั้งวัดเมื่อ พ.ศ. 2300 แต่ตามประวัติวัดระบุว่า	ผู้เริ่มสร้างวัดปากน้ำแหลมสิงห์ พระปลัดกล่ำ กับหลวงวิเศษ ศักดาชุม สร้างประมาณ พ.ศ. 2408 ได้รับอนุญาตตั้งเป็นวัดเมื่อ พ.ศ. 2442 มีการสร้างอุโบสถหลังแรกเมื่อ พ.ศ. 2449 วัดได้รับพระราชทานวิสุงคามสีมาเมื่อวันที่ 15 กุมภาพันธ์ พ.ศ. 2520
วัดมีเกจิอาจารย์ที่ประชาชนชาวอำเภอแหลมสิงห์นับถือมากคือ ท่านพ่อสุ่น ธมฺมสุวณฺโณ ท่านเป็นพระที่มีอาคมเข้มขลัง สามารถกำหราบฝรั่งเศสจนเกรงกลัวท่าน ในสมัยที่ท่านเป็นเจ้าอาวาสอยู่ นอกจากนี้ยังได้ชื่อว่าเป็นผู้เคร่งในพระธรรมวินัยยิ่งนัก ภายในวิหารบูรพาคณาจารย์มีการจัดแสดงรูปปั้นของเจ้าอาวาสวัดปากน้ำแหลมสิงห์ในอดีตทั้งห้าพระองค์ได้แก่ ท่านพ่อสุ่มธมมสุวณโณ เป็นเจ้าอาวาสที่ชาวบ้านนับถือมากที่สุด พระครูสังฆรักษ์สิทธิโชค อตตทณโต (พระอาจารย์ต้อย) พระครูประศาสน์สิทธิการ และหลวงพ่อปานและพระครูถาวรวิวัฒน์

**อ้างอิง**
ปากน้ำแหลมสิงห์
วัดป่าวังน้ำเย็น (จังหวัดมหาสารคาม)

วัดป่าวังน้ำเย็น เป็นวัดราษฎร์สังกัดคณะสงฆ์ฝ่ายธรรมยุตินิกาย ตั้งอยู่ที่หมู่ที่ 2 ในตำบลขามเฒ่าพัฒนา อำเภอกันทรวิชัย จังหวัดมหาสารคาม 
วัดป่าวังน้ำเย็นตั้งเป็นวัดเมื่อวันที่ 29 พฤษภาคม พ.ศ. 2558 ผู้ขออนุญาตสร้างวัดคือ นายสุข ฟองฤทธิ์ ภายในวัดมีรูปปั้นเหมือนหลวงปู่เสาร์ กนฺตสีโล

**อ้างอิง**
ป่าวังน้ำเย็น
หมวดหมู่:สิ่งก่อสร้างในอำเภอกันทรวิชัย
ระดับความพร้อมทางเทคโนโลยี

ระดับความพร้อมทางเทคโนโลยีของ NASA
ระดับความพร้อมทางเทคโนโลยี (Technology readiness levels) ย่อว่า ทีอาร์แอล (TRL) เป็นเทคนิคในการประเมินระดับความสมบูรณ์ของเทคโนโลยีในช่วงระหว่างการพัฒนา โดยเทคนิคการประเมินนี้พัฒนาโดยนาซ่า ในช่วงปี ค.ศ. 1970 และถูกนำมาใช้อย่างแพร่หลายในการประเมินเทคโนโลยีในหลากหลายประเทศ 
ระดับการประเมินจะแบ่งออกเป็นระดับ 1 ถึง 9 โดยระดับ 9 คือเทคโนโลยีที่ความสมบูรณ์มากที่สุด ตัวอย่างการใช้งาน อาทิเช่น กระทรวงกลาโหมสหรัฐ ได้มีการใช้งานในการจัดซื้อจัดจ้างตั้งแต่ช่วงต้นปี ค.ศ. 2000 องค์การอวกาศยุโรปได้มีการใช้งานตั้งแต่ปี ค.ศ. 2008 ในปี ค.ศ. 2010 คณะกรรมาธิการยุโรปได้มีข้อเสนอให้ผู้ที่จะขอทุนวิจัย ให้มีการนำเสนอระดับความพร้อมในการยื่นขอทุนวิจัยโดยเฉพาะโครงการ Horizon 2020 ในปี ค.ศ. 2013 ได้มีการพัฒนามาตรฐานโดยองค์การระหว่างประเทศว่าด้วยการมาตรฐาน พัฒนา ISO 16290:2013 ที่มีลักษณะใกล้เคียงกัน 

**ประวัติ**
ระดับความพร้อมทางเทคโนโลยีถูกนำมาใช้ครั้งแรกโดยนาซ่าในปี ค.ศ. 1974 และถูกใช้อย่างเป็นทางการในปี ค.ศ. 1989 โดยในช่วงเริ่มต้นได้มีการแบ่งระดับไว้เป็น 7 ระดับ และได้เปลี่ยนมาเป็น 9 ระดับที่ได้รับความนิยมในปัจจุบันในปี ค.ศ. 1990
ต้นฉบับระดับความพร้อมทางเทคโนโลยีของนาซ่า ประกอบด้วย
ระดับที่ 1 – การสังเกต ติดตาม และรายงานองค์ความรู้พื้นฐาน
ระดับที่ 2 – การยืนยันความเป็นไปได้ในการนำไปใช้งาน
ระดับที่ 3 – การสาธิตการใช้งาน การวิเคราะห์ และการทดสอบ
ระดับที่ 4 – การยืนยันในการทดลองของส่วนประกอบในห้องวิจัย
ระดับที่ 5 – การยืนยันในการทดลองของส่วนประกอบส่วนประกอบในสภาวะแวดล้อมจริง
ระดับที่ 6 – การยืนยันการใช้งานระบบในสภาวะแวดล้อมจำลอง
ระดับที่ 7 – การยืนยันการใช้งานระบบในอวกาศ

**แนวทางรูปแบบอื่น**
ได้มีการนำแนวทางระดับความพร้อมทางเทคโนโลยีไปประยุกต์ใช้ อาทิ- Societal Readiness Level (SRL) ระดับความพร้อมทางสังคม- Process Readiness Level (PRL) ระดับความพร้อมทางกระบวนการ

**อ้างอิง**

**แหล่งข้อมูลอื่น**
  ระดับความพร้อมของเทคโนโลยีสู่อุตสาหกรรม-  Technology Readiness Levels (TRLs) กับการบริหารงานวิจัยของ สวทช.
หมวดหมู่:การประเมินเทคโนโลยี
วัดพระขาว

วัดพระขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระขาว อำเภอบางบาล จังหวัดพระนครศรีอยุธยา  เนื้อที่ตั้งวัดมีเนื้อที่ 19 ไร่ 2 งาน ทิศตะวันตกมีแม่น้ำเจ้าพระยาไหลผ่าน
วัดพระขาวสันนิษฐานว่าสร้างในสมัยกรุงศรีอยุธยา สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2250 โดยเมื่อ พ.ศ.2540 ทางวัดได้ทำการก่อสร้างอุโบสถหลังใหม่ทดแทนหลังเดิม ซึ่งชำรุดทรุดโทรมทำการก่อสร้างเสร็จ และได้รับพระราชทานวิสุงคามสีมาเมื่อ พ.ศ. 2543 ภายในอุโบสถมีภาพจิตรกรรมฝาผนังแบบประเพณี เช่น พุทธประวัติ ไตรภูมิ มารผจญ ทศชาติชาดก และภาพทวารบาล
ปูชนียวัตถุที่สำคัญ คือ หลวงพ่อขาว เป็นพระประธานในอุโบสถปั้นด้วยปูนมาแต่โบราณสมัยกรุงศรีอยุธยา หน้าตักกว้างประมาณ 4 ศอก สูงประมาณ 5 ศอก เป็นพระพุทธรูปปางมารวิชัยสีขาวทั้งองค์ นอกจากนั้นยังมีสังขารที่ยังคงไม่ได้เน่าเปื่อยของ หลวงปู่ทิม อัตตะสันโต หรือ พระคุณเจ้าหลวงพ่อ พระครูสังวรสมณกิจ ประดิษฐานที่ศาลาเรือนไม้ ท่านมรณภาพเมื่อวันที่ 22 มีนาคม พ.ศ. 2552 บริเวณศาลาเรือนไม้อีกหลังเป็นที่ประดิษฐานรูปหล่อพระบาทสมเด็จพระจุลจอมเกล้าเจ้าอยู่หัว

**รายนามเจ้าอาวาส**
 พระครูทัตม- พระครูทรัพย์- พระอาจารย์ปลั่ง- พระอาจารย์กลึง- พระอาจารย์ติ่ง- พระครูสังวรสมณกิจ (หลวงปู่ทิม อตฺตสนฺโต)- หลวงพ่อสมุห์สุนทร สุนฺทโร

**อ้างอิง**
พระขาว
รตีลวง

รตีลวง เป็นละครโทรทัศน์ไทยแนวประโลมโลก ดราม่า ผลิตโดย บริษัท ดีวันทีวี จำกัด ดัดแปลงจาก มนต์กามเทพ บทประพันธ์โดย อรสา ทศนุต บทโทรทัศน์โดย ดลกมล ศรัทธาทิพย์, กฤติญา ควบคุมบทโทรทัศน์โดย ละลิตา ฉันทศาสตร์โกศล กำกับการแสดงโดย อนุวัฒน์ ถนอมรอด นำแสดงโดย คณิน ชอบประดิถ , ศิรินทร์ ปรีดียานนท์ , สุริยนต์ อรุณวัฒนกูล, สเตฟานี เลอร์ช , ชนัญชิดา รุ่ง เพชรรัตน์ ออกอากาศวันจันทร์ - วันอังคาร เวลา 20.35 - 22.30 น. ทาง ช่อง 3 เอชดี ระหว่างวันที่ 9 พฤษภาคม ถึง 28 มิถุนายน พ.ศ. 2565
โดยละครเรื่องนี้นับเป็นผลงานละครเรื่องสุดท้ายของ ชิปปี้-ศิรินทร์ ในฐานะนักแสดงช่อง 3 ก่อนตัดสินใจเป็นนักแสดงอิสระ

**งานสร้าง**
ละครเรื่อง รตีลวง ได้เริ่มเดินกล้องถ่ายทำเมื่อกลางเดือนตุลาคม พ.ศ. 2563 โดยก่อนเริ่มการถ่ายทำนักแสดงหลักทั้ง 3 คือ เพื่อน-คณิน ชิปปี้-ศิรินทร์ และ แคท-ตฤณญา ได้มาเวิร์คช็อปเรียนการพูดภาษาคำเมือง และทำความเข้าใจในบท และ เพื่อน-คณิน ชิปปี้-ศิรินทร์ ยังได้เรียนรู้ศิลปะการต่อสู้แบบ ไอคีโด นอกจากนี้ในเดือนพฤศจิกายน พ.ศ. 2563 ทางกองยังได้เดินทางขึ้นไปถ่ายทำที่ จังหวัดเชียงใหม่

**อ้างอิง**

**แหล่งข้อมูลอื่น**
 2152
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ที่กำกับโดย อนุวัฒน์ ถนอมรอด
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์แนวประโลมโลกไทย
หมวดหมู่:รองหัวหน้าหน่วย (13 หน่วยพิทักษ์)

หมวดหมู่:13 หน่วยพิทักษ์
หมวดหมู่:ตัวละครนักดาบในอนิเมะและมังงะ
หมวดหมู่:ตัวละครที่เป็นร้อยโท
คคัน มลิก

คคัน มลิก (गगन मलिक) เป็นนักแสดงชาวอินเดีย เขาได้รับรางวัลนักแสดงนำชายยอดเยี่ยมในเทศกาล World Buddhist Film Festival ซึ่งจัดโดยองค์การสหประชาชาติ สำหรับบทบาทพระโคตมพุทธเจ้า ใน ศรีสิทธัตถะโคตมะ มาลิกเป็นที่รู้จักจากบทบาทพระราม ใน รามเกียรติ์

**ประวัติ**
มาลิกเกิดและเติบโตในเดลี ประเทศอินเดีย พ่อของเขาเป็นนักธุรกิจจากนิวเดลี เขามีพี่ชายสามคนและมีพี่สาวหรือน้องสาวหนึ่งคน เขาได้รับการศึกษาในโรงเรียน Hansraj ใจกลางกรุงเดลี ในวัยเด็กแม่ของเขาเคยอ่านมหากาพย์รามายณะให้เขาฟัง เมื่อตอนที่เขายังเด็กเขามักจะแสดงเป็นตัวละครของพระรามอยู่เสมอ ก่อนที่จะเปิดตัวในอาชีพการแสดง มาลิกเล่นคริกเก็ตในอินเดีย โดยเขาเล่นให้กับทีม Ranji Trophy ในเดลี หลังจากทำอาชีพนักคริกเก็ตได้สิบสองปีเขาก็เข้าสู่วงการบันเทิง มาลิกมีประสบการณ์มากมายในโฆษณาทางทีวี (Times of India, Skoda, Birla Sun Life Insurance) มิวสิกวิดีโอ และ เดินแบบ ในปี ค.ศ. 2004 เขาได้รับรางวัล Mr. Photogenic ในการประกวดชายงามระดับประเทศในการประกวด มิสเตอร์อินเดีย

**อาชีพ**
ในปี ค.ศ. 2005 มลิกได้แสดงนำในละครเรื่อง Hum Ladkiyan บอกเล่าเรื่องราวของวิศวกรหนุ่มชื่อ สิทธัตถะ วิศวกรที่เกิดในอินเดีย เติบโตและอาศัยอยู่ในสหรัฐอเมริกา เดินทางมาถึง พาราณสี เพื่อทำงานในโครงการทำความสะอาดแม่น้ำคงคา

**อ้างอิง**
หมวดหมู่:นักแสดงชายชาวอินเดีย
หมวดหมู่:บุคคลจากศาสนาฮินดูที่เปลี่ยนไปนับถือศาสนาพุทธ
หมวดหมู่:พุทธศาสนิกชนชาวอินเดีย
การระบาดของเอ็มพ็อกซ์ พ.ศ. 2565–2566

การระบาดของเอ็มพ็อกซ์เกิดขึ้นครั้งแรกในสหราชอาณาจักรเมื่อวันที่ 29 เมษายน ค.ศ. 2022 โดยมีอาการในชาวอังกฤษซึ่งเดินทางไปประเทศไนจีเรีย ซึ่งเป็นโรคเฉพาะถิ่น ต่อมาบุคคลดังกล่าวเดินทางกลับเข้ามาในสหราชอาณาจักรในวันที่ 4 พฤษภาคม โดยนำผู้ป่วยที่เป็นต้นเหตุเข้ามาในประเทศ
ไม่ทราบแหล่งที่มาของกรณีเอ็มพ็อกซ์หลายกรณีในสหราชอาณาจักร อย่างไรก็ตาม พบการแพร่ระบาดของเอ็มพ็อกซ์ในชุมชนในพื้นที่กรุงลอนดอนเมื่อกลางเดือนพฤษภาคม มีรายงานการติดเชื้อไวรัสในภาคตะวันออกเฉียงเหนือของอังกฤษและนอกสหราชอาณาจักรซึ่ง ณ วันที่ 20 พฤษภาคม ค.ศ. 2022 มีผู้ติดเชื้อ 5 คนในโปรตุเกส, 1 คนในสวีเดน, 1 คนในอิตาลี, 1 คนในเบลเยียม, 1 คนในสหรัฐ, 7 คนในแคนาดา, 30 คนในสเปน, 1 คนในเยอรมนี และ 2 คนในออสเตรเลีย

**อ้างอิง**

**แหล่งข้อมูลอื่น**
  Monkeypox outbreak - โดยองค์การอนามัยโลก
หมวดหมู่:เอ็มพ็อกซ์
หมวดหมู่:ภัยพิบัติทางการแพทย์
หมวดหมู่:ภัยพิบัติในสหราชอาณาจักร
หมวดหมู่:นักแสดงที่แสดงเป็นบุคคลที่มีความหลากหลายทางเพศ

หมวดหมู่:นักแสดง
เรียนรู้เพิ่มเติมสำหรับหมวดหมู่นี้ ดูที่ กลุ่มบุคคลที่มีความหลากหลายทางเพศ
หมวดหมู่นี้เกี่ยวข้องกับนักแสดงที่แสดงเป็นบุคคลที่มีความหลากหลายทางเพศ และมีการแสดงใน ซีรีส์ ละคร ภาพยนตร์ และเอ็มวีเพลง เป็นต้น
หมวดหมู่:ความหลากหลายทางเพศ
Gangubai Kathiawadi: หญิงแกร่งแห่งมุมไบ

Gangubai Kathiawadi: หญิงแกร่งแห่งมุมไบ (Gangubai Kathiawadi) เป็นภาพยนตร์อินเดียในภาษาฮินดีแนวอาชญากรรมชีวประวัติ ฉายในปี พ.ศ. 2565 กำกับโดย สัมชัย ลีลา ภัณสาลี และผลิตโดย ชยันตีลาล คทา นำแสดงโดย อาลิยา ภัฏฏ์ รับบทเป็นนางเอกในเรื่องในขณะที่นักแสดงคนอื่น ๆ เช่น ศานตนุ มเหษวริ, วิชัย ราซ, อินทิรา ติวารี และสีมา ปาห์วา มีบทบาทสำคัญกับ อชัย เทวคัน นำเสนอในลักษณะสมทบ
ภาพยนตร์เรื่องนี้สร้างจากเรื่องจริงของ คังคุพาอี หรชีวนทาส ที่รู้จักกันในชื่อ คังคุพาอี โกเฐวาลี ที่ชีวิตถูกบันทึกไว้ในหนังสือเรื่อง ราชินีมาเฟียแห่งมุมไบ (Mafia Queens of Mumbai) เขียนโดย เอส หุเสน ไซที ภาพยนตร์เรื่องนี้แสดงให้เห็นถึงการเกิดขึ้นของหญิงสาวธรรมดาคนหนึ่งจากกาฐิยาวารซึ่งไม่มีทางเลือกอื่นนอกจากต้องโอบรับวิถีแห่งโชคชะตาและเหวี่ยงมันให้เป็นประโยชน์แก่เธอ
ภาพยนตร์เรื่องนี้ฉายรอบปฐมทัศน์ในเทศกาลภาพยนตร์นานาชาติเบอร์ลินครั้งที่ 72 เมื่อวันที่ 16 กุมภาพันธ์ พ.ศ. 2565 และวางจำหน่ายในโรงภาพยนตร์เมื่อวันที่ 25 กุมภาพันธ์ พ.ศ. 2565

**เนื้อเรื่อง**
เกิดในครอบครัวที่ร่ำรวยในกาฐิยาวาร คงคา หรชีวนทาส ใฝ่ฝันที่จะเป็นนักแสดงบอลลีวูด เมื่ออายุได้ 16 ปี เธอตกหลุมรักกับรัมณิก ลาล พวกเขาหนีและไปที่มุมไบ ตามที่เขาสัญญาของคงคา อาชีพนักแสดงภาพยนตร์ภายใต้การดูแลของป้าของเขาชื่อว่าศีลา แต่ทั้งชีวิตของเธอกลับหัวกลับหางเมื่อเขาขายตัวเธอไปที่ซ่องโสเภณีในกามฐิปุระเพื่อเงิน 1,000 รูปีซึ่งเธอบังคับให้ต้องค้าประเวณี ขณะอยู่ที่นั่น คงคาเป็นเพื่อนผู้หญิงชื่อกัมลี ผู้ชายชื่อว่าเศากต ขาน ปฐัน เยี่ยมชมซ่องและโจมตีคงคา คงคาไปหาราฮิม ลาลา หัวหน้ามาเฟียเพื่อความยุติธรรม และเขาก็กลายเป็นพี่ชายของเธอหลังจากที่เขาได้ยินคำวิงวอนของเธอ คังคุพาอีกลายเป็นมาดามของซ่องของเธอหลังจากที่มาดามคนปัจจุบันเสียชีวิต เธอเปลี่ยนชื่อตัวเองเป็นคังคุพาอี (หรือเรียกว่า คังคุไบ) และกลายเป็นบุคคลสำคัญทางการเมือง ต่อมาคังคุพาอีก็หลงรักอาฟสาน ช่างตัดเสื้อหนุ่ม เธอวิ่งขัดขวางราเซียในการเลือกตั้งประธานาธิบดีของกามฐิปุระและชนะหลังจากฉายภาพยนตร์ ขณะที่คำพูดของราเซียดึงคนออกไปและกำลังเห็นอาฟสานแต่งงานกับลูกสาวของโสเภณีdate=พฤษภาคม 2022

**นักแสดง**

**อ้างอิง**

**แหล่งข้อมูลอื่น**
 10083340- gangubai_kathiawadi
หมวดหมู่:ภาพยนตร์ที่ออกฉายในปี พ.ศ. 2565
หมวดหมู่:ภาพยนตร์ภาษาฮินดี
หมวดหมู่:ภาพยนตร์อินเดีย
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์ที่สร้างจากเหตุการณ์จริง
ช่องแคบคิอิ

ช่องแคบคิอิ () หรือเรียกเป็นภาษาอังกฤษว่า Kii Strait, เป็นช่องแคบที่แยกเกาะชิโกกุออกจากเกาะหลักของญี่ปุ่นคือเกาะฮนชู ช่องแคบนี้เชื่อมต่อระหว่างทะเลในเซโตะกับมหาสมุทรแปซิฟิก
ชื่อของช่องแคบถูกตั้งจากแคว้นคิอิ ซึ่งเป็นชื่อแคว้นเดิมบนคาบสมุทรคิอิ 
ช่องแคบถูกล้อมรอบด้วยจังหวัดโทกูชิมะบนเกาะชิโกกุ จังหวัดวากายามะบนฮนชู และชายฝั่งทางใต้ของเกาะอาวาจิในจังหวัดเฮียวโงะ ช่องแคบแห่งนี้เชื่อมต่อกับอ่าวโอซากะผ่านช่องแคบคิตัน และเชื่อมต่อกับทะเลฮาริมะผ่านช่องแคบนารูโตะ
แผนที่จากตะวันตกในศตวรรษที่ 19 เรียกเส้นทางนี้ว่าช่องแคบลินโชเทน

**อ้างอิง**
คิอิ
หมวดหมู่:ภูมิศาสตร์ภาคคันไซ
หมวดหมู่:ภูมิศาสตร์ภาคชิโกกุ
คลองพระยาบรรลือ

บรรยากาศริมคลองพระยาบรรลือ
คลองพระยาบรรลือ หรือเดิมเขียนว่า คลองพระยาบรรฦๅเป็นคลองขุดในสมัยรัชกาลที่ 5 (เมื่อ พ.ศ. 2435 - 2442) ที่ยาวที่สุดในจังหวัดพระนครศรีอยุธยา เป็นคลองที่เชื่อมแม่น้ำเจ้าพระยากับแม่น้ำนครชัยศรี คลองนี้ขุดแยกจากแม่น้ำเจ้าพระยาฝั่งขวา ในอำเภอบางไทร จังหวัดพระนครศรีอยุธยา ไปออกแม่น้ำนครชัยศรี ในอำเภอสองพี่น้อง จังหวัดสุพรรณบุรี มีระยะทาง 42 กิโลเมตร

**ประวัติ**
พระยาบรรฦๅสิงหนาท (เจ๊ก) ซึ่งเป็นชาวญวน และเป็นผู้บังคับบัญชาทหารอาสาญวนในเมืองไทย เห็นว่าชาวญวนยากจนมาก ไม่มีที่ทำมาหากิน ได้ขอพระราชทานพระบรมราชานุญาตขุดคลองพระยาบรรลือเมื่อวันที่ 20 พฤศจิกายน พ.ศ. 2435 โดยขุดตั้งแต่ตำบลคลองบางประกอกหลังเกาะใหญ่ แขวงกรุงเก่า ไปออกกลางทุ่งเป็นระยะทาง 400 เส้น (16 กิโลเมตร) กว้าง 4 วา ลึก 4 ศอก พระยาบรรฦๅสิงหนาท (เจ๊ก) ได้รับกรรมสิทธิในที่ดิน 2 ฝั่งคลอง ฝั่งละ 25 เส้น ตลอด 2 ฝั่งคลอง แต่หลังจากขุดคลองไประยะหนึ่งเกิดปัญหาเรื่องคนอ้างในสิทธิของที่ดิน ปัญหานี้ส่งผลด้านการเงินต่อพระยาบรรฦๅสิงหนาท เพราะท่านไม่สามารถเอาที่นาซึ่งเจ้าของมีตราแดงตราจองซึ่งถูกต้องมาจำหน่ายได้ ทำให้ขาดทุน
ดังนั้นเพื่อแก้ปัญหาการขาดทุน พระยาบรรฦๅสิงหนาทได้ทำสัญญาเป็นหุ้นส่วนกับ 3 คน คือ หลวงวาทิตบรเทศ ขุนราชปัญญา และนายร้อยตรีรื่น เมื่อ พ.ศ. 2441 มีการขอขุดคลองต่อจากเดิมอีก 400 เส้น เพื่อให้ทะลุแม่น้ำท่าจีน นอกจากนั้นยังขอขุดคลองแยกอีก 6 คลอง กว้าง 3 วา ลึก 3 ศอก ยาวคลองละ 200 เส้น แต่ขุดไปได้ 100 เส้น (1 กิโลเมตร) พระยาบรรฦๅสิงหนาทถึงแก่กรรมเสียก่อน เมื่อ พ.ศ. 2442 พระยาบรรฦๅสิงหนาท (ปิด) ซึ่งเป็นบุตรชาย ได้ดำเนินการเรื่องนี้ต่อ แต่รัฐบาลไม่ยินยอมเพราะเห็นว่ารัฐบาลขุดได้เรียบร้อยกว่า ส่วนคลองแยกก็ไม่ได้รับการอนุญาตเช่นกัน เพราะบริษัทขุดคลองแลคูนาสยามขอขุดไว้ก่อนแล้ว คลองสายนี้กรมคลองเป็นผู้ขุดในเวลาต่อมา

**อ้างอิง**
พระยาบรรลือ
พระยาบรรลือ
พระยาบรรลือ
รายชื่อตัวละครในขุนช้างขุนแผน

รายชื่อตัวละครในขุนช้างขุนแผน

**ตัวละครหลัก**
ขุนแผน
ตัวละครหลักของเรื่อง รายละเอียดดูใน ขุนแผน
ขุนช้าง
ตัวละครหลักของเรื่อง รายละเอียด ขุนช้าง
นางพิมพิลาไลย (หรือนางวันทอง)
เพื่อนเล่นสมัยเด็กของขุนแผนและขุนช้าง ซึ่งต่อมาเป็นภรรยาของทั้งคู่ รายละเอียดดูใน นางพิมพิลาไลย
พลายงาม (หรือหมื่นไวย, พระไวย)
ลูกชายของขุนแผนกับนางวันทอง รายละเอียดดูใน พลายงาม
 พล เน้นเน้น

**ครอบครัวของตัวละครหลัก**

**รุ่นพ่อแม่**
ขุนไกรพลพ่าย
พ่อของขุนแผน 
นางทองประศรี
แม่ของขุนแผน
ขุนศรีวิชัย
พ่อของขุนช้าง
นางเทพทอง
แม่ของขุนช้าง
พันศรโยธา
พ่อของนางพิมพิลาไลย
นางศรีประจัน
แม่ของนางพิมพิลาไลย

**รุ่นลูก**
กุมารทอง 
ลูกชายคนแรกของขุนแผนกับนางบัวคลี่
พลายงาม 
ลูกชายคนรอง  ขุนแผนกับนางพิมพิลาไลย (วันทอง)
พลายชุมพล (หลวงนายฤทธิ์)
ลูกชายคนเล็กของขุนแผนกับนางแก้วกิริยา
นางสร้อยฟ้า
ภรรยาของพลายงามหรือเป็นลูกสะใภ้ของขุนแผนกับนางพิมพิลาไลย (วันทอง) คนแรก
นางศรีมาลา
ภรรยาของพลายงามหรือเป็นลูกสะใภ้ของขุนแผนกับนางพิมพิลาไลย (วันทอง) คนที่ 2

**รุ่นหลาน**
พลายเพชร
ลูกของพลายงามกับนางศรีมาลา
พลายบัว
ลูกของพลายงามกับนางศรีมาลา (น้องของพลายเพชร)
พลายยง
ลูกของพลายงามกับนางสร้อยฟ้า

**ตัวละครอื่น ๆ**
พระยาสุโขทัย และ นางเพ็ญจันทร์
พ่อแม่ของนางแก้วกิริยา
สมเด็จพระพันวษา
พระมหากษัตริย์แห่งกรุงศรีอยุธยา
พระเจ้าเชียงอินทร์
เจ้านครเชียงใหม่
นายบ้านแสนคำแมน
 พ่อของนางลาวทอง
หมื่นหาญ
 พ่อของนางบัวคลี่ เป็นขุนโจรใหญ่
นางสร้อยทอง
 ธิดาพระเจ้าล้านช้าง เป็นพี่น้องกับนางสร้อยฟ้า
พระพิจิตร
 พ่อของนางศรีมาลา
นางบุษบา
 แม่ของนางศรีมาลา
ขรัวตาจู
 วัดป่าเลยไลย เป็นคนเปลี่ยนชื่อให้นางพิมพิลาไลยเป็นนางวันทอง
เถรขวาด
 ผู้ช่วยนางสร้อยฟ้าทำเสน่ห์ใส่พลายงาม
หมวดหมู่:ตัวละครในขุนช้างขุนแผน
เบิร์ดซน เบิร์ด-เสก

เบิร์ดซน เบิร์ด-เสก  เป็นคอนเสิร์ตของ ธงไชย แมคอินไตย์ และ เสกสรรค์ ศุขพิมาย ซึ่งจัดขึ้นภายหลังจากอัลบั้มพิเศษ เบิร์ด-เสก วางจำหน่าย โดยจัดคอนเสิร์ตในวันที่ 5 - 6 มิถุนายน พ.ศ. 2547 แสดงที่  อิมแพ็ค เมืองทองธานี กรุงเทพฯ จำนวน 2 รอบการแสดง มีแขกรับเชิญเป็นนักร้อง ปาล์มมี่ สำหรับการจำหน่ายบัตรคอนเสิร์ตเต็มทุกที่นั่งภายใน 15 นาที นอกจากนั้นมีทัวร์คอนเสิร์ต 3 ภาค ณ จังหวัดขอนแก่น จังหวัดสุราษฎร์ธานี จังหวัดเชียงใหม่ และปิดท้ายที่กรุงเทพฯ อีกครั้ง 

**แขกรับเชิญ**
 วันที่ 5 - 6 มิถุนายน 2547 แขกรับเชิญ อีฟ ปานเจริญ (ปาล์มมี่)

**บัตรคอนเสิร์ต**
ราคาบัตรคอนเสิร์ตเบิร์ดซน เบิร์ด-เสก 1500, 1200, 1000, 800 และ 500  

**ลำดับบทเพลงในคอนเสิร์ต**
ลำดับบทเพลง และผู้ร้องในคอนเสิร์ต มีดังนี้ 

**กิจกรรม**
ภายหลังจากสิ้นสุดการแสดงคอนเสิร์ต เบิร์ดซน เบิร์ด-เสก ที่อิมแพ็ค เมืองทองธานี กรุงเทพฯ เขามีทัวร์คอนเสิร์ต ในช่วงเดือนมิถุนายน - สิงหาคม 2547 ณ จังหวัดต่างๆ จำนวน 3 จังหวัด และปิดท้ายที่กรุงเทพฯ อีกครั้ง ดังนี้- 19 มิถุนายน 2547 ณ หอประชุมอเนกประสงค์กาญจนาภิเษก จังหวัดขอนแก่น- 26 มิถุนายน 2547 ณ สหกรณ์สุราษฎร์ธานี(CO-OP) จังหวัดสุราษฎร์ธานี- 3 กรกฎาคม 2547 ณ โรงแรมโลตัสปางสวนแก้ว จังหวัดเชียงใหม่- 7 สิงหาคม 2547 ณ กรุงเทพฯ

**การวางจําหน่าย**
ในคอนเสิร์ต เบิร์ดซน เบิร์ด-เสก ได้ถูกวางจำหน่ายในรูปแบบวีซีดีและดีวีดีบันทึกการแสดงสด เมื่อวันที่ 20 กรกฏาคม 2547

**อ้างอิง**
หมวดหมู่:คอนเสิร์ต
หมวดหมู่:คอนเสิร์ตของธงไชย แมคอินไตย์
หมวดหมู่:ธงไชย แมคอินไตย์
โฮเบินไวอาดักต์

โฮเบินไวอาดักต์มองจากถนนแฟร์ริงดัน
โฮเบินไวอาดักต์ (Holborn Viaduct) เป็นสะพานถนนในลอนดอนและเป็นชื่อถนนบนสะพาน (ส่วนหนึ่งของทางหลวงสาย A40) เชื่อมต่อย่านโฮเบิน ผ่านทางโฮเบินเซอร์กัส เข้ากับถนนนิวเกตในย่านการเงินของนครลอนดอน โฮเบินไวอาดักต์ทอดข้ามถนนแฟร์ริงดันและแม่น้ำฟลีตที่อยู่ใต้ดิน สะพานมีความยาว ft และกว้าง ft โฮเบินไวอาดักต์เป็นผลงานออกแบบของสถาปนิกวิลเลียม เฮย์วุด และมีโรว์ลันด์ เมสัน ออร์ดิช เป็นวิศวกร
โฮเบินไวอาดักต์สร้างขึ้นระหว่างปี 1863 กับ 1869 เป็นส่วนหนึ่งของโครงการพัฒนาโฮเบินแวลลีย์ (Holborn Valley Improvements) มูลค่าโครงการรวม 2.5 ล้านปอนด์ (เทียบเท่ามากกว่า ปอนด์ในปี UK-GDP) เพื่อปรับปรุงการจราจรในย่านเวสต์เอนด์กับโฮเบินเซอร์กัส ในโครงการยังประกอบด้วยการก่อสร้างถนนควีนวิกตอเรีย การสร้างสะพานแบล็กไฟรเออส์ใหม่ การเปิดตัวเอมแบงก์เมนต์เข้าสู่นครลอนดอน การต่อขยายถนนแฟร์ริงดัน และการปรับปรุงสถานีแฟร์ริงดันและสถานีลัดเกตฮิลล์p=406 สะพานเปิดอย่างเป็นทางการโดยพระราชินีวิกตอเรียเสด็จเปิด และประทับรถยนต์ผ่านสะพานในวันที่ 6 พฤศจิกายน 1869

**อ้างอิง**
หมวดหมู่:ถนนในลอนดอน
หมวดหมู่:สะพานและอุโมงค์ในลอนดอน
หมวดหมู่:สิ่งก่อสร้างในนครลอนดอน
หมวดหมู่:สิ่งก่อสร้างภายใต้การพิทักษ์ระดับ 2
ควากษะ

ถ้ำโลมัสฤษี เป็นควากษะแบบที่ใช้ประดับโถงเจดีย์ที่เก่าแก่ที่สุด อายุราว 300 ปีก่อน ค.ศ.
ในสถาปัตยกรรมอินเดีย ควากษะ หรือ จันทรศาลา (ในอินเดียเหนือ) และ กูฑุ หรือ นาสี (ในอินเดียใต้) เป็นคำที่ทั่วไปใช้เรียกโครงสร้างแม่บทที่เน้นส่วนโค้งโอจี ส่วนโค้งครึ่งวงกลม หรือส่วนโค้งรูปเกือกม้าที่ใช้ประดับโครงสร้างของมนเทียรแบบอินเดีย โดยเฉพาะในมนเทียรเจาะหิน ในรูปแบบดั้งเดิม ควากษะมีรูปคล้ายกับภาพตัดขวางของโครงสร้างทรงโค้งประทุน เมื่อใช้ประดับโถงเจดีย์รอบหน้าต่างบานใหญ่อาจเรียกว่าเป็นโครงสร้างโค้งเจดีย์ (chaitya arch) ในภายหลังได้มีวิวัฒนาการและใช้งานโดยแพร่หลาย จนได้รับการเรียกขานว่าเป็น "โครงสร้างแม่บทที่พบได้มากที่สุดในสถาปัตยกรรมมนเทียรฮินดู" ควากษะ เป็นคำในภาษาสันสกฤตที่แปลว่าดวงตาของกระทิงหรือดวงตาของวัว ในเชิงสัญลักษณ์ฮินดู ควากษะมีไว้แทนแสงและความรัศมีความยิ่งใหญ่ของเทวรูปองค์ประธานในครรภคฤห์ รวมถึงอาจมองว่าเป็นหน้าต่างให้แก่เทพเจ้าภายในครรภคฤห์ได้มองออกโลกภายนอกเช่นกัน

**อ้างอิง**

**บรรณานุกรม**
Elgood, Heather, Hinduism and the Religious Arts, 2000, A&C Black, 0304707392, 9780304707393,  google books
*Hardy, Adam, Indian Temple Architecture: Form and Transformation : the Karṇāṭa Drāviḍa Tradition, 7th to 13th Centuries, 1995, Abhinav Publications, 8170173124, 9788170173120,  google books
*Harle, J.C., The Art and Architecture of the Indian Subcontinent, 2nd edn. 1994, Yale University Press Pelican History of Art, 0300062176 
*Kramrisch, Stella, The Hindu Temple, Volume 1, 1996 (originally 1946), 8120802225, 9788120802223,  google books
*Michell, George, The Penguin Guide to the Monuments of India, Volume 1: Buddhist, Jain, Hindu, 1989, Penguin Books, 0140081445
อิมราน จาวธรี

อิมราน จาวธรี (อักษรโรมัน: Imran Chaudhri; เกิดปี 1973) เป็นนักออกแบบชาวอังกฤษ-อเมริกัน ผู้สร้างสรรค์ยูสเซอร์อินเทอร์เฟซและงานออกแบบอินเทอแรกทีฟให้กับไอโฟน ขณะทำงานให้กับแอปเปิลตั้งแต่ปี 1995 ถึง 2017 เขาเป็นหนึ่งในทีมออกแบบของผลิจภัณฑ์หลายชิ้น เช่น แมก, ไอพอด, ไอโฟน, ไอแพด, แอปเปิลทีวี, แอปเปิลวอช, แอร์พอดส์ และ โฮมพอด นอกจากนี้เขายังถูกอ้างว่าเป็นผู้ประดิษฐ์สิ่งประดิษฐ์หลายชิ้นที่แอปเปิลจดสิทธิบัตร รวมถึง หน้าจอสัมผัส
จาวธรีเป็นหนึ่งในทีมออกแบบเล็ก ๆ ที่ออกแบบอินเทอร์เฟซแรกของไอโฟน ก่อนหน้าที่จะทำงานออกแบบให้ไอโฟน เขาเคยเป็นนักออกแบบแดชบอร์ด ซึ่งเป็นอินเทอร์เฟซวิจิตบน macOS นอกจากผลงานออกแบบหลายประการมนไอโฟนร่วมกัยนักออกแบบคนอื่น ๆ แล้ว จาวธรียังเป็นผู้ออกแบบการจัดวางไอคอนแอพพลิเคชั่นรูปสี่เหลี่ยมจัตุรัสบนหน้าจอให้เป็นแบบกริด หรือที่เรียกกันทั่วไปว่าโฮมสกรีน พร้อมทั้งมีฟังก์ชั่นในการจัดเรียงไอคอนใหม่ได้
จาวธรีลาออกจากแอปเปิลในปี 2017 เพื่ออกมาตั้งบริษัทเทคโนโลยีของตัวเองร่วมกัยภรรยา เบตานี บอนจอร์โน (Bethany Bongiorno) ในชื่อบริษัท ฮิวเมน (Humane) เขาพบกับภรรยาขณะทั้งคู่กำลังทำงานออกแบบให้กับไอแพด

**อ้างอิง**

**แหล่งข้อมูลอื่น**
 สิทธิบัตรของ  อิมราน จาวธรี บนกูเกิลพาเทนต์
ฟุตบอลลีกเพลย์ออฟ ฤดูกาล 2022

การแข่งขัน ฟุตบอลลีกเพลย์ออฟ ของ ฤดูกาล 2021–22 จะจัดขึ้นในเดือนพฤษภาคม ค.ศ. 2022 กับรอบชิงชนะเลิศทั้งหมดจัดขึ้นที่สนาม เวมบลีย์ ใน ลอนดอน.
รอบเพลย์ออฟเริ่มต้นที่รอบรองชนะเลิศกับรอบรองชนะเลิศทั้งหมดจะลงเล่นสองนัด, เข้าร่วมโดยทีมที่มาจากการจบในอันดับที่ 3, 4, 5 และ 6 ใน แชมเปียนชิป และ ลีกวัน และทีมอันดับที่ 4, 5, 6 และ 7 ในตารางคะแนน ลีกทู. ทีมชนะเลิศของรอบรองชนะเลิศนั้นจะได้ก้าวเข้าสู่รอบชิงชนะเลิศ, พบกับผู้ชนะของรอบชิงชนะเลิศซึ่งได้เปรียบจากการเลื่อนชั้นในฤดูกาลถัดไป.

**ภูมิหลัง**
ฟุตบอลลีกเพลย์ออฟได้จัดขึ้นทุกปีตั้งแต่ปี ค.ศ. 1987. พวกเขาใช้พื้นที่สำหรับแต่ละดิวิชันตามแต่ข้อสรุปของฤดูกาลปกติและได้เข้ารับการเข้าร่วมโดยสี่สโมสรที่เสร็จสิ้น ด้านล่างตามการเลื่อนชั้นอัตโนมัติ.

**ลีกแชมเปียนชิป**

**เลกแรก**

**เลกที่สอง**
รวมผลสองนัด ฮัดเดอส์ฟีลด์ทาวน์ ชนะ 2–1. 
รวมผลสองนัด เสมอ 3–3. นอตทิงแฮมฟอเรสต์ ชนะลูกโทษ 3–2.

**ลีกแชมเปียนชิป รอบชิงชนะเลิศ**
ผู้ชนะของแมตช์นี้จะเข้าร่วมกับ ฟูลัม และ บอร์นมัท ในการเลื่อนชั้นขึ้นสู่ พรีเมียร์ลีก สำหรับ ฤดูกาล 2022–23.

**ลีกวัน**

**เลกแรก**

**เลกที่สอง**
รวมผลสองนัด วิคัมบ์วอนเดอเรอส์ ชนะ 2–1.
รวมผลสองนัด ซันเดอร์แลนด์ ชนะ 2–1.

**ลีกวัน รอบชิงชนะเลิศ**
ผู้ชนะของแมตช์นี้จะเข้าร่วมกับ วีแกนแอทเลติก และ รอเทอรัมยูไนเต็ด ในการเลื่อนชั้นขึ้นสู่ อีเอฟแอลแชมเปียนชิป สำหรับ ฤดูกาล 2022–23.

**ลีกทู**

**เลกแรก**

**เลกที่สอง**
รวมผลสองนัด แมนส์ฟีลด์ทาวน์ ชนะ 3–1.
รวมผลสองนัด เสมอ 2–2. พอร์ตเวล ชนะลูกโทษ 6–5.

**ลีกทู รอบชิงชนะเลิศ**

**อ้างอิง**
เพลย์ออฟ
หมวดหมู่:ฟุตบอลลีกเพลย์ออฟ
มรณกรรมของมารา

มรณกรรมของมารา (La Mort de Marat) เป็นจิตรกรรมสีน้ำมันโดยฌัก-หลุยส์ ดาวีด ซึ่งวาดขึ้นในค.ศ. 1783 เพื่อสื่อถึงการตายของฌ็อง-ปอล มารา ผู้นำคนสำคัญของคณะปฏิวัติฝรั่งเศสตลอดจนเป็นสหายของผู้วาด มาราถูกลอบสังหารในที่พักโดยฝีมือของหญิงสาวที่ชื่อว่าชาร์ล็อต กอร์แด ซึ่งไม่เห็นด้วยกับการประหารพระเจ้าหลุยส์ที่ 16​ และต่อต้านการปฏิวัติแบบสุดโต่งของมารา
จิตรกรรมนี้เป็นหนึ่งในจิตรกรรมที่มีชื่อเสียงที่สุดในช่วงการปฏิวัติฝรั่งเศส ปัจจุบัน ของจริงถูกจัดแสดงที่ราชพิพิธภัณฑ์วิจิตรศิลป์แห่งเบลเยียม และมีของเลียนแบบถูกจัดแสดงที่พิพิธภัณฑ์ลูฟวร์

**อ้างอิง**
หมวดหมู่:จิตรกรรมสีน้ำมัน
หมวดหมู่:จิตรกรรมโดยฌัก-หลุยส์ ดาวีด
ราชวงศ์วังชุก

ราชวงศ์วังชุก (w=Dbang-phyug Rgyal-rgyud) สืบทอดตำแหน่งจากเจ้าเมือง (เปนลอป) แห่งตรองสา พระมหากษัตริย์ภูฏานหรือที่รู้จักในนาม ดรุก กยาลโป (ราชามังกร) สถาปนาโดยสมเด็จพระราชาธิบดีอุกเยน วังชุก ปฐมกษัตริย์พระองค์แรกแห่งราชอาณาจักรภูฏาน พระองค์ได้รวบรวมดินแดนชนเผ่าต่าง ๆ เข้าด้วยกันและสถาปนาเป็นราชอาณาจักรภูฏานในปี 1907 ปัจจุบันพระมหากษัตริย์แห่งราชวงศ์วังชุกเป็นพระมหากษัตริย์ภายใต้รัฐธรรมนูญในระบอบประชาธิปไตย ตามรัฐธรรมนูญแห่งราชอาณาจักรภูฏานในปี 2008

**พระมหากษัตริย์แห่งราชวงศ์วังชุก**

**อ้างอิง**
หมวดหมู่:ราชวงศ์วังชุก
หมวดหมู่:ราชาธิปไตยภูฏาน
อินเซล

อินเซล (incel, pron; เป็นคำย่อจากวลี "โสดโดยไม่สมัครใจ" (involuntary celibate) คือสมาชิกของวัฒนธรรมย่อยออนไลน์วัฒนธรรมหนึ่งที่ประกอบด้วยผู้คนที่นิยามตัวเองว่าไม่สามารถหาคู่รักหรือคู่ร่วมหลับนอนได้แม้ว่าตนเองจะต้องการ การอภิปรายตามกระทู้ออนไลน์ของอินเซลมักมีลักษณะแสดงความคับข้องใจและความเกลียดชัง ความเกลียดผู้หญิง ความเกลียดมนุษย์ ความสมเพชและเกลียดตนเอง อคติทางเชื้อชาติ ความรู้สึกว่าตนเองสมควรได้รับสิทธิพิเศษทางเพศ และการสนับสนุนการใช้ความรุนแรงกับผู้หญิงและผู้ที่มีกิจกรรมทางเพศเป็นประจำ ศูนย์กฎหมายความยากจนภาคใต้(เอสพีแอลซี) ของสหรัฐ อธิบายวัฒนธรรมย่อยนี้ว่าเป็น "ส่วนหนึ่งของระบบนิเวศชายสูงสุดในโลกออนไลน์" ที่มีชื่ออยู่ในรายชื่อกลุ่มก่อความเกลียดชังของศูนย์ฯ อินเซลส่วนใหญ่เป็นเพศชายรักต่างเพศ และบ่อยครั้งเป็นคนขาว มีการประมาณการจำนวนอินเซลแตกต่างกันไปตามแหล่งข้อมูล ตั้งแต่หลักพันคนถึงหลายแสนคน
มีรายงานการสังหารหมู่อย่างน้อย 8 ครั้ง ยอดผู้เสียชีวิตรวม 61 ราย นับตั้งแต่ปี 2014 ที่มีผู้ก่อเหตุเป็นชายที่ระบุตนว่าเป็นอินเซล หรือเคยกล่าวถึงชื่อหรืองานเขียนที่เกี่ยวกับอินเซลในงานเขียนส่วนตัวหรือโพสต์ทางอินเทอร์เน็ตของตน ชุมชนอินเซลถูกนักวิจัยและสื่อวิจารณ์ว่ามีลักษณะเกลียดชังผู้หญิง สนับสนุนความรุนแรง เผยแพร่คตินิยมสุดขีด และบ่มเพาะความคิดหัวรุนแรงแก่สมาชิก นับตั้งแต่ปี 2018 เป็นต้นมา อุดมการณ์อินเซลถูกบรรยายบ่อยขึ้นเรื่อย ๆ ว่าเป็นภัยคุกคามแบบการก่อการร้าย และเหตุโจมตีด้วยมีดมาเชตีเมื่อเดือนกุมภาพันธ์ 2020 ในโทรอนโต ประเทศแคนาดา เป็นความรุนแรงจากอินเซลครั้งแรกที่ถูกฟ้องร้องดำเนินคดีในฐานะการก่อการร้าย

**ดูเพิ่ม**
 ชายกินพืช- กลวิธีหาคู่ของมนุษย์- รายการวัฒนธรรมย่อย- คติถือรูปลักษณ์- คุณค่าของคู่ครอง- อาการดีเกินไป- เซ็กชวลแคพิทัล- ภาวะความเป็นชายเป็นพิษ

**อ้างอิง**

**อ่านเพิ่ม**
 Cite news |title=INVCEL |url=https://gimletmedia.com/shows/reply-all/76h59o |work=Reply All |agency=Gimlet |date=May 10, 2018 ตอนพอดคาสต์เกี่ยวกับประวัติศาสตร์ยุคแรกของวัฒนธรรมย่อยอินเซล

**แหล่งข้อมูลอื่น**
 alt= incel ตามนิยามของอรรถาภิธานที่วิกิพจนานุกรม- Incel
หมวดหมู่:ออลต์ไรต์
หมวดหมู่:การอยู่เป็นโสด
หมวดหมู่:วัฒนธรรมย่อย
หมวดหมู่:การเมืองฝ่ายขวาจัด
หมวดหมู่:ความรุนแรงที่เกี่ยวข้องกับเพศ
หมวดหมู่:อินเทอร์เน็ตมีม
หมวดหมู่:มาโนสเฟียร์
หมวดหมู่:ความเกลียดผู้หญิง
หมวดหมู่:การต่อต้านคตินิยมสิทธิสตรี
หมวดหมู่:ปัญหาสังคม
หมวดหมู่:จิตวิทยาสังคม
หมวดหมู่:การก่อการร้าย
หมวดหมู่:ความน่าเกลียด
หมวดหมู่:คตินิยมผิวขาวสูงสุด
ชิจิโนเฮะ

ชิจิโนเฮะ (Shichinohe-machi) เป็นเมืองในจังหวัดอาโอโมริ ประเทศญี่ปุ่น 01 เมืองนี้มีประชากรประมาณ 15,286 คน และมีความหนาแน่นประชากรที่ 45 คนต่อตารางกิโลเมตร ใน 6,797 ครัวเรือน เมืองนี้มีพื้นที่รวม sqmi

**ภูมิศาสตร์**
ชิจิโนเฮะตั้งอยู่ตรงกลางจังหวัดอาโอโมริ โดยอยู่ทางตะวันออกของเทือกเขาฮักโกดะ

**เทศบาลใกล้เคียง**
 จังหวัดอาโอโมริ
** อาโอโมริ
** โทวาดะ
** โทโฮกุ
** ฮิราไน

**ภูมิอากาศ**
เมืองนี้มีสภาพอากาศชื้นโดยมีฤดูร้อนที่สั้นและมีฤดูหนาวที่ยาวนานและมีหิมะตกหนัก (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในชิจิโนเฮะ คือ 9.8 องศาเซลเซียส ปริมาณน้ำฝนโดยเฉลี่ยรายปีคือ 1233 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดในเดือนสิงหาคมอยู่ที่ประมาณ 22.8 องศาเซลเซียส และต่ำสุดในเดือนมกราคมอยู่ที่ประมาณ -2.1 องศาเซลเซียส

**ประชากร**
จากข้อมูลสำมะโนญี่ปุ่น ประชากรในเมืองเพิ่มขึ้นสูงสุดประมาณ ค.ศ. 1960 และลดลงมาตลอด 60 ปี

**ความสัมพันธ์ระหว่างประเทศ**
South Korea อำเภอฮาดง จังหวัดคย็องซังใต้ ประเทศเกาหลีใต้

**อ้างอิง**

**แหล่งข้อมูลอื่น**
  ja
หมวดหมู่:เมืองในจังหวัดอาโอโมริ
โรงพยาบาลอุบลรักษ์ ธนบุรี

โรงพยาบาลอุบลรักษ์ ธนบุรี เป็นโรงพยาบาลในจังหวัดอุบลราชธานี ประเทศไทย โรงพยาบาลนี้เปิดให้บริการในปี พ.ศ. 2538 และให้การรักษาพยาบาลแก่ชาวอุบลราชธานี รวมถึงจังหวัดใกล้เคียงของประเทศไทย, ลาว และกัมพูชา
โรงพยาบาลดังกล่าวเป็นของบริษัท อุบลรักษ์ จำกัด ในปี 2567 มีพนักงาน 558 คน โดยเป็นบริษัทร่วมของธนบุรี เฮลท์แคร์ กรุ๊ป ผู้อำนวยการโรงพยาบาลได้แก่ นายแพทย์สุรชัย สุพันธมาตย์
โรงพยาบาลนี้เป็นโรงพยาบาลขนาด 100 เตียง ให้การตอบสนองฉุกเฉินตลอด 24 ชั่วโมง และมีบริการที่หลากหลาย เช่น แผนกอายุรกรรม, แผนกกระดูกและข้อ (ออร์โธปิดิกส์), กุมารเวชกรรม, และไต ตลอดจนห้องคลอดและห้องเด็ก รวมถึงเอื้ออำนวยการตรวจเอกซ์เรย์ด้วยคลื่นแม่เหล็กไฟฟ้าและการถ่ายภาพอัลตราซาวด์ 4 มิติ โดยให้คำปรึกษาทางการแพทย์เป็นภาษาอังกฤษ, ไทย และลาว

**อ้างอิง**

**แหล่งข้อมูลอื่น**
 UbonrakThonburiHospital
อุบลรักษ์ ธนบุรี
อุบลรักษ์ ธนบุรี
หมวดหมู่:ก่อตั้งในประเทศไทยในปี พ.ศ. 2538
หมวดหมู่:โรงพยาบาลที่ก่อตั้งในปี พ.ศ. 2538
โฮอันเด็ง

เขตมิโดริ นาโงยะ
โฮอันเด็ง (Hō-an-den) เป็นสิ่งก่อสร้างในสมัยจักรวรรดิญี่ปุ่นระหว่างคริสต์ทศวรรษ 1910 ถึงปี 1945 ที่มีลักษณะเป็นศาลเจ้าหรือวัดขนาดเล็ก มีไว้เพื่อตั้งภาพถ่ายของจักรพรรดิและจักรพรรดินีองค์ปัจจุบันของญี่ปุ่นในเวลานั้น ได้แก่ จักรพรรดิเมจิ, จักรพรรดิไทโช, จักรพรรดิโชวะ, จักรพรรดินีโชเก็ง, จักรพรรดินีเทเม และจักรพรรดินีโคจุง คู่กับพระราชกำหนดหลวงว่าด้วยการศึกษา โดยทั่วไปมักตั้งโฮอันเด็งตามโรงเรียนประถม แต่ก็พบได้ตามสถานที่อื่น ๆ เช่นที่นิคมโรคเรื้อน สถานพักฟื้นทามะเซ็นโชเอ็ง เช่นกัน เป้าหมายของโฮอันเด็งมีไว้เพื่อแสดงความเคารพบูชาแด่จักรพรรดิญี่ปุ่น
ทันทีหลังสงครามโลกครั้งที่สองสิ้นสุด ได้มีการปฏิรูปการศึกษาครั้งใหญ่ภายใต้จีเอชคิว อันประกอบด้วยการห้ามการสนับสนุนลัทธิชินโตในระดับชาติ นับตั้งแต่ 15 พฤศจิกายน และมีคำสั่งให้ส่งคืนภาพถ่ายของจักรพรรดิและจักรพรรดินีทั้งหมดในวันที่ 28 ธันวาคม รวมถึงมีคำสั่งให้ทุบทำลายโฮอันเด็งลง เช่นที่นครคูมาโมโตะ มีคำสั่งให้ทุบโฮอันเด็งลงเมื่อ 18 กุมภาพันธ์ 1946 โฮอันเด็งส่วนใหญ่ถูกทุบทำลายหรือนำไปฝัง บางส่วนถูกทิ้งร้าง และบางส่วนถูกนำมาใช้งานใหม่เป็นอนุสรณ์สงคราม นครคูมาโมโตะมีคำสั่งให้ทำลายส่วนหลังคาทิ้ง และห้ามไม่ให้เหลือความรู้สึกในฐานะสถานที่สำหรับการสักการะอีก จากนั้นให้นำมาใช้งานใหม่เป็นโกดังเก็บของแทน พระราชกำหนดหลวงว่าด้วยการศึกษานั้นให้ส่งคืนกระทรวงศึกษาธิการในเดือนกันยายน 1948 ในจังหวัดคูมาโมโตะ ภาพถ่ายของจักรพรรดิและจักรพรรดินีถูกเก็บรวบรวมและนำมาเผาในพิธีเมื่อ 2 กุมภาพันธ์ 1946 ที่โรงเรียนประถมเซกิได (Sekidai Elementary School) ส่วนในเมืองมิยาโกจิมะ จังหวัดโอกินาวะ อาจารย์และนักเรียนได้รวมตัวกันนำภาพของจักรพรรดิและจักรพรรดินีมาเผาในวันที่ 31 สิงหาคม 1945

**ในปัจจุบัน**
โฮอันเด็งแบบศาลเจ้า ในอดีตเคยตั้งอยู่ที่โรงเรียนประถมฮาราชิงกา (Harashinka Elementary school) ในไถหนัน ฟอร์โมซา (ปัจจุบันคือประเทศไต้หวัน)
โฮอันเด็งบางส่วนถูกส่งต่อไปยังสถานที่อื่น ๆ อย่างศาลเจ้าเพื่อใช้งานใหม่ จำนวนหนึ่งถูกใช้เป็นอนุสรณ์ถึงผู้ที่ล่วงลับไปแล้ว นอกจากนี้ปัจจุบันโฮอันเด็งยังพบได้ในซาคาลิน, ไต้หวัน (ฟอร์โมซาเดิม) และในบราซิล ในจังหวัดคูมาโมโตะมีรายงานโฮอันเด็งห้าแห่ง และโฮอังโกะ (Hō-an-ko; โฮอันเด็งแบบ "ตู้เซฟ") หนึ่งแห่ง ที่ยังคงอยู่ ปัจจุบันมีโฮอันเด็งรวมสิบสองแห่งที่ได้รับการขึ้นทะเบียนเป็นสมบัติทางวัฒนธรรมของชาติ

**รายชื่อโฮอันเด็งและโฮอังโกะในจังหวัดคูมาโมโตะ**

**ดูเพิ่ม**
 การศึกษาในจักรวรรดิญี่ปุ่น- นิงเง็นเซ็งเง็ง- การทำให้เป็นญี่ปุ่น

**อ้างอิง**

**บรรณานุกรม**
Fumio Uemura, Kumamoto no Senso Iseki(Remains of War in Kumamoto Prefecture), 2010, Soshisha, 978-4-902227-10-9
*National Hansen's disease Museum, Japan, Zensei Byoin wo Aruku(Walking inside Zensei Hospital), 2010, National Hansen's disease Museum, Japan.
*Masaji Nakasone, Sakishima no 8 gatsu 15 nichi(August 15, 1945 in Miyakojima)  in Ryukyu Shimpo Aug. 14, 1998.
*Kumamoto City, Shin-Kumamoto-shi(New History of Kumamoto City), 2003, Tsū-shi hen Vol. 7, Kinsei 3. Kumamoto City.
รกกาโชะ

รกกาโชะ (Rokkasho-mura) เป็นหมู่บ้านในจังหวัดอาโอโมริ ประเทศญี่ปุ่น 01 หมู่บ้านนี้มีประชากรประมาณ 10,200 คนใน 4,855 ครัวเรือน และมีความหนาแน่นประชากรที่ 40 คนต่อตารางกิโลเมตร หมู่บ้านนี้มีพื้นที่รวม abbr=out
ศาลาว่าการหมู่บ้านรกกาโชะ

**ภูมิศาสตร์**
รกกาโชะตั้งอยู่ทางชายฝั่งตะวันออกของคาบสมุทรชิโมกิตะ และตั้งอยู่ทางเหนือของทะเลสาบโองาวาระ

**เทศบาลรอบข้าง**
จังหวัดอาโอโมริ
*มิซาวะ
*อำเภอชิโมกิตะ
**ฮิงาชิโดริ
*อำเภอคามิกิตะ
**โยโกฮามะ
**โนเฮจิ
**โทโฮกุ

**ภูมิอากาศ**
หมู่บ้านนี้มีสภาพอากาศชื้นโดยมีฤดูร้อนที่สั้นและมีฤดูหนาวที่ยาวนานและมีหิมะตกหนัก (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในรกกาโชะ คือ 9.6 องศาเซลเซียส ปริมาณน้ำฝนโดยเฉลี่ยรายปีคือ 1213 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดในเดือนสิงหาคมอยู่ที่ประมาณ 22.4 องศาเซลเซียส และต่ำสุดในเดือนมกราคมอยู่ที่ประมาณ -2.0 องศาเซลเซียส

**ประชากร**
จากข้อมูลสำมะโนญี่ปุ่น ประชากรในรกกาโชะชังคงที่มาตลอด 50 ปี

**อ้างอิง**

**แหล่งข้อมูลอื่น**
 เว็บไซต์ทางการ ja
ฉบับร่าง:โจริญ คัมภีรพันธุ์

----
โจริญ คัมภีรพันธุ์ (เกิด 28 ตุลาคม พ.ศ. 2542) ชื่อเล่น โจริญ เป็นนักร้อง นักเต้น และนักแสดงชาวไทย เป็นสมาชิกของโฟร์อีฟ สังกัดเอ็กซ์โอเอ็กซ์โอเอนเตอร์เทนเมนต์

**ชีวิตส่วนตัวและการศึกษา**
โจริญเกิดเมื่อวันที่ 28 ตุลาคม พ.ศ. 2542 ที่จังหวัดเชียงใหม่ แต่ในวัยเด็กช่วงแรกนั้นอาศัยที่จังหวัดลำพูน ก่อนจะย้ายมาอยู่เชียงใหม่ในภายหลัง จบการศึกษาจากโรงเรียนสาธิตมหาวิทยาลัยเชียงใหม่ ศึกษาระดับปริญญาตรี คณะดิจิทัลมีเดียและศิลปะภาพยนตร์ มหาวิทยาลัยกรุงเทพ
โจริญเป็นหนึ่งในผู้เข้าประกวดรายการโฟร์อีฟเกิร์ลกรุปสตาร์ และได้รับเลือกเป็นหนึ่งในเจ็ดผู้ชนะรายการและเป็นหนึ่งในสมาชิกวงโฟร์อีฟ

**ผลงาน**

**ละครเวที**

**ผลงานเพลง**

**ละครโทรทัศน์**

**ภาพยนตร์**

**มิวสิกวิดีโอ**

**รางวัล**

**อ้างอิง ==
โนเฮจิ

โนเฮจิ (Noheji-machi) เป็นเมืองในจังหวัดอาโอโมริ ประเทศญี่ปุ่น 31 เมืองนี้มีประชากรประมาณ 12,956 คนใน 6,466 ครัวเรือน และมีความหนาแน่นประชากรที่ 168 คนต่อตารางกิโลเมตร เมืองนี้มีพื้นที่รวม sqmi

**ภูมิศาสตร์**
โนเฮจิตั้งอยู่ทางตะวันออกเฉียงใต้ของอ่าวมุตสึที่ฐานของคาบสมุทรชิโมกิตะ

**เทศบาลใกล้เคียง**
จังหวัดอาโอโมริ
*โยโกฮามะ
*โทโฮกุ
*รกกาโชะ
*ฮิราไน

**ภูมิอากาศ**
เมืองนี้มีสภาพอากาศชื้นโดยมีฤดูร้อนที่สั้นและมีฤดูหนาวที่ยาวนานและมีหิมะตกหนัก (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในโนเฮจิ คือ 9.8 องศาเซลเซียส ปริมาณน้ำฝนโดยเฉลี่ยรายปีคือ 1243 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดในเดือนสิงหาคมอยู่ที่ประมาณ 22.7 องศาเซลเซียส และต่ำสุดในเดือนมกราคมอยู่ที่ประมาณ -2.1 องศาเซลเซียส

**ประชากร**
จากข้อมูลสำมะโนญี่ปุ่น ประชากรโนเฮจิเพิ่มขึ้นสูงสุดประมาณ ค.ศ. 1970 และปัจจุบันลดลงมาตลอด 50 ปี

**อ้างอิง**

**แหล่งข้อมูลอื่น**
 เว็บไซต์ทางการ ja
ผ่องศรี แซ่จึง

ผ่องศรี แซ่จึง (เกิด
20 กุมภาพันธ์ พ.ศ. 2493) อดีตสมาชิกสภาผู้แทนราษฎรจังหวัดศรีสะเกษ อดีตสมาชิกวุฒิสภาจังหวัดศรีสะเกษ และเป็นประธานคณะกรรมการพัฒนาสตรีอำเภอราษีไศล

**ประวัติ**
ผ่องศรี แซ่จึง เดิมชื่อ ผ่องศรี เย็นใจ เกิดเมื่อวันที่ 20 กุมภาพันธ์ พ.ศ. 2493 สำเร็จการศึกษาปริญญาตรี การศึกษบัณฑิต (กศ.บ.) สาขามัธยมศึกษา จากวิทยาลัยวิชาการศึกษา เธอสมรสกับ ปวีณ แซ่จึง

**การทำงาน**
ผ่องศรี แซ่จึง สมัครรับเลือกตั้งเป็นสมาชิกสภาผู้แทนราษฎรจังหวัดศรีสะเกษครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคชาติไทย และได้รับเลือกตั้งเป็น ส.ส.สมัยแรก ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เธอไม่ได้ลงสมัครรับเลือกตั้งโดยให้สามี (ปวีณ แซ่จึง) ลงรับสมัครแทน
ผ่องศรี แซ่จึง ลงสมัครรับเลือกตั้งอีกครั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2549 และได้รับเลือกตั้งเป็นลำดับที่ 1 
ผ่องศรี แซ่จึง กลับมาลงสมัครรับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในสังกัดพรรคเพื่อไทย และได้รับเลือกตั้งเป็น ส.ส.สมัยที่ 2 ส่วนนายปวีณ ลงสมัครรับเลือกตั้งในระบบบัญชีรายชื่อ
ในปี 2565 นายปวีณเปิดตัวย้ายไปร่วมงานกับพรรคภูมิใจไทย ส่งผลให้เธอถูกกล่าวถึงว่าจะย้ายไปร่วมงานกับพรรคภูมิใจไทยในการเลือกตั้งครั้งต่อไป

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดศรีสะเกษ
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดศรีสะเกษ
หมวดหมู่:สมาชิกวุฒิสภาจังหวัดศรีสะเกษ
หมวดหมู่:นักการเมืองพรรคชาติไทย
หมวดหมู่:นักการเมืองพรรคเพื่อไทย
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
คูซัตสึ

คูซัตสึ (Kusatsu-shi) เป็นนครในจังหวัดชิงะ ประเทศญี่ปุ่น ในปี 2021 มีจำนวนประชากร 137,266 คน ความหนาแน่นของประชากร 2,000 คน/ตารางกิโลเมตร 
ชุมชนใกล้เคียงโดยรอบ ประกอบด้วย โอสึ โมริยามะ และริตโต

**อ้างอิง**

**แหล่งข้อมูลอื่น**
 Kusatsu City official website ja
*Kusatsu (Shiga)
หมวดหมู่:นครในจังหวัดชิงะ
ฉานเฉิน

ฉานเฉิน  (蚕神) เป็นเทพแห่งไหม ผ้าไหม และการปลูกหม่อนเลี้ยงไหม ตามศาสนาพื้นบ้านจีนและลัทธิเต๋า
ตามศาสนาพื้นบ้านจีน ลัทธิเต๋า ชินโต และลัทธิขงจื๊อ เจ้าแม่แห่งไหม ผ้าไหม และการปลูกหม่อนเลี้ยงไหม มีสามพระองค์ คือ หม่าโถวเหนียง (馬頭娘) เทพธิดาหน้าม้า เหลย์จู่ (嫘祖) มเหสีของหวงตี้2003  และชิงอีเฉิน (青衣神) เทวีท้องถิ่นของมณฑลเสฉวน

**ดูเพิ่ม**
 เซียนฉานถาน

**อ้างอิง**
หมวดหมู่:เทพเจ้าจีน
วดารา

วดาราโฮเทลแอนด์สปา (Vdara Hotel & Spa; ə ə) เป็นโรงแรมคอนโดและสปาขนาด abbr=unit ตั้งอยู่ในซิทีเซ็นเทอร์คอมเพล็กซ์ ตรงข้ามอาเรียรีสอร์ทแอนด์คาสิโน ในลาสเวกัสสตริป วดาราเปิดให้บริการในัวนที่ 1 ธันวาคม 2009 ภายใต้การดูแลร่วมของเอ็มจีเอ็มรีสอทส์และอินฟินิตี้เวิล์ลด์เดเวลอปเมนต์ โดยดูไบเวิลด์ โรงแรมเป็นของเดอะแบล็กสโตนกรุ๊ป และบริหารโดยเอ็มจีเอ็มรีสอทส์
อาคารของวดารามีความสูง 57 ชั้น adj=on ประกอบด้วยห้องสวีท 1,495 ห้อง, สปาขนาดสองชั้น, ซาลอน, ศูนย์ออกกำลังกาย, ตลาด และบาร์หนึ่งแห่ง นอกขากนี้ยังมีพื้นที่สระว่ายน้ำและเด็คขนาด abbr=on วดาราเป็นหนึ่งในสองโรงแรมในซิทีเซ็นเทอร์คอมเพล็กซ์ที่ไม่มีคาสิโน ไม่มีการพนัน และห้ามสูบบุหรี่ในโรงแรม อีกแห่งหนึ่งที่มีลักษณะนี้คือวาลดอร์ฟอัสโทเรีย ในปี 2010 พื้นผิวสะท้อนแสงที่ออกแบบเป็นรูปโค้งเว้าเข้าในของอาคารสูง 57 ชั้น สามารถกลายเป็นตัวสะท้อนแบบพาราโบลาที่สร้างอุณหภูมิสูงเป็นพิเศษเมื่อสะท้อนและรวมแสงลงไปยังพื้นที่สระว่ายน้ำของโงแรม
ในผี 2011 วดาราได้รับรางวัลเอเอเอโฟร์ไดมอนด์อะวอร์ดเป็นครั้งแรก

**รังสีมรณะ**
ในปี 2010 ได้มีการยืนยันว่าพื้นผิวสะท้อนแสงที่ออกแบบเป็นรูปเว้าเข้าในของอาคารโรงแรมสามารถกลายเป็นกระจกรวมแสงขนาดใหญ่เมื่อสะท้อนแสงอาทิตย์ ลำแสงคู่ขนานที่เข้ามาจากดวงอาทิตย์จะถูกสะท้อนออกบางส่วนและรวมจุดโฟกัสในระนาบเดี่ยวที่ ความยาวโฟกัส = 50 เมตร ด้านหน้าของฟาซาดโรงแรม และสะท้อนลงพิ้นดิน
ลำแสงที่ถูกสะท้อนออกมาจากดวงอาทิตย์นี้จะสร้างสภาวะที่อุณหภูมิสูงอย่างหนักในบริเวณสระว่ายน้ำของโรงแรม พนักงานโรงแรมและสื่อท้องถิ่นรายงานถึงลำแสงนี้ว่าเป็น "รังสีมรณะ" (death ray) ในขณะที่ฝ่ายบริหารของโรงแรมเรียกมันว่าเป็น "จุดรวมแสงอาทิตย์" (solar convergence) ฝ่ายบริหารได้พิจารณาทางออกมากมายในการแก้ไขปัญหานี้ แต่มีอุปสรรคใหญ่คือธรรมชาติของดวงอาทิตย์และการสะท้อนแสงจากดวงอาทิตย์ที่เปลี่ยนไปเรื่อย ๆ ตลอดวันและตามฤดูกาล ในเวลาเดียวกัน วดาราได้ติดตั้งร่มสีน้ำเงินบริเวณสระว่ายน้ำเพื่อปกป้องผู้ที่มาว่ายน้ำในสระ ส่วนกระจกด้านนอกของอาคารโรงแรมถูกติดทับด้วยฟิล์มกันการสะท้อนแสง
สถาปนิกผู้ออกแบบ ราฟาเอล วีโญลี ยังเป็นผู้ออกแบบอาคาร "วอล์กกีทอล์กกี" ในลอนดอนที่สร้างในปี 2013 และมีปัญหา "รังสีมรณะ" นี้เช่นเดียวกันกับวดารา

**อ้างอิง**

**แหล่งข้อมูลอื่น==
โรงแรมแอทแทรกชั่น

โรงแรมแอทแทรกชั่น (Hotel Attraction) เป็นโครงการที่เสนอโดยสถาปนิกชาวกาตาลุญญา อันตอนี เกาดี เพื่อสร้างเป็นตึกระฟ้าในแมนฮัตตันล่าง นครนิวยอร์ก
เกาดีเสนอแบบร่างนี้ในเดือนพฤษภาคม 1908 และหากสร้างเสร็จจะมีความสูง m ด้วยงานออกแบบที่มีรูปลักษณ์ล้ำสมัยมาก ทำให้คนจำนวนมากไม่เชื่อว่าอาคารนี้จะสร้างขึ้นได้จริงในเวลานั้น ไม่เป็นที่ปรากฏแน่ชัดนักเกี่ยวกับที่มาของโครงการ และโครงการนี้ไม่ถูกเปิดเผยสู่สาธารณะจนถึงปี 1956 ที่ซึ่งรายงานโดย Joan Matamala i Flotats ชื่อว่า "When the New World called Gaudí" ถูกเผยแพร่
ภาพร่างของอาคารเคยถูกนำมาเป็นแบบเสนอสำหรับการสร้างอาคารใหม่ที่กราวด์ซีโร่ในแมนฮัตตันเมื่อปี 2003 ผลงานนี้เป็นการดัดแปลงโดยพอล แลฟฟอลีย์ และได้รับความสนใจจากสื่ออย่างมาก

**อ้างอิง**

**แหล่งข้อมูลอื่น**
 http://www.gaudi2002.bcn.es/english/noticia/noti89.htm date=2020-02-15 - http://www.emporis.com/en/wm/bu/?id=152861
มิสแกรนด์ปวยร์โตรีโก

มิสแกรนด์ปวยร์โตรีโก (Miss Grand Puerto Rico) เป็นการประกวดนางงามในเปอร์โตริโก ตั้งแต่ปี 2013 ใบอนุญาตเป็นของ "Nuestra Belleza Puerto Rico" โดย Miguel R. Deliz. ซึ่งได้รับใบอนุญาต มิสแกรนด์ปวยร์โตรีโก 
มิสแกรนด์ปวยร์โตรีโก (Miss Grand Puerto Rico; Miss Grand Puerto Rico) จัดขึ้นภายใต้องค์กร Nuestra Belleza Puerto Rico เป็นการประกวดนางงามระดับประเทศของปวยร์โตรีโก เพื่อคัดเลือกตัวแทนเข้าร่วมการประกวดในหลายๆเวที ซึ่งหนึ่งในนั้นคือมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2019

**ฉบับ**

**การแข่งขันระดับนานาชาติ**
ต่อไปนี้เป็นรายชื่อตัวแทนชาวปวยร์โตรีโกของมิสแกรนด์อินเตอร์เนชั่นแนล.
สัญลักษณ์สี

**ทำเนียบ**
File:María Cristina Ramos.png|มิสแกรนด์ปวยร์โตรีโก 2023มาเรีย คริสติน่า รามอส(Flag of Caguas.svg คากัวส์)
File:Vivianie Diaz Arroyo.png|มิสแกรนด์ปวยร์โตรีโก 2021บิเบียนิ ดิอัซ อาร์โรโย(Flag of Villalba.svg วิลลาลบา)
File:Janelee Chaparro.png|มิสแกรนด์ปวยร์โตรีโก 2013เยเนลิ ชาปาร์โร(Flag of Barceloneta, Puerto Rico.svg บาร์เซโลเนตา)

**การประกวดรอบระดับประเทศ**
รายการต่อไปนี้คือผู้เข้ารอบสุดท้ายของการประกวด มิสแกรนด์ปวยร์โตรีโก รวมถึงผลการประกวด
สัญลักษณ์สี
border=silver : ชนะเลิศ
border=silver : รองชนะเลิศหรืออันดับ 5/9
border=silver : เข้ารอบรองชนะเลิศ
border=silver : ผู้เข้าแข่งขันในรอบก่อนรอบสุดท้าย
border=silver: ชนะเลิศตำแหน่งระดับชาติอีกหนึ่งรางวัลเป็นรางวัลเสริม
border=silver : รางวัลพิเศษหรือเข้ารอบสุดท้ายรางวัลพิเศษ
border=silver : ถอนตัว
border=silver : ไม่ได้เข้าร่วม

**อ้างอิง**

**แหล่งข้อมูลอื่น**
ปวยร์โตรีโก
หมวดหมู่:มิสแกรนด์อินเตอร์เนชันแนลแบ่งตามประเทศ
โยโกฮามะ (จังหวัดอาโอโมริ)

ศาลากลางโยโกฮามะ
โยโกฮามะ () เป็นเมืองในจังหวัดอาโอโมริ ประเทศญี่ปุ่น 01 เมืองนี้มีประชากรประมาณ 4,171 คนใน 1,779 ครัวเรือน และมีความหนาแน่นประชากรที่ 33 คนต่อตารางกิโลเมตร เมืองนี้มีพื้นที่รวม sqmi

**ภูมิศาสตร์**
โยโกฮามะตั้งอยู่ที่ชายฝั่งตะวันออกเฉียงเหนือของอ่าวมุตสึ ตรงบริเวณทางเข้าไปยังคาบสมุทรชิโมกิตะ

**เทศบาลข้างเคียง**
จังหวัดอาโอโมริ- มุตสึ- ฮิงาชิโดริ- โนเฮจิ- รกกาโชะ

**ภูมิอากาศ**
เมืองนี้มีสภาพอากาศชื้นโดยมีฤดูร้อนที่สั้นและมีฤดูหนาวที่ยาวนานและมีหิมะตกหนัก (การแบ่งเขตภูมิอากาศแบบเคิพเพิน Cfb) อุณหภูมิเฉลี่ยทั้งปีในโยโกฮามะ คือ 9.1 องศาเซลเซียส ปริมาณน้ำฝนโดยเฉลี่ยรายปีคือ 1262 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดในเดือนสิงหาคมอยู่ที่ประมาณ 21.9 องศาเซลเซียส และต่ำสุดในเดือนมกราคมอยู่ที่ประมาณ -2.6 องศาเซลเซียส

**ประชากร**
จากข้อมูลสำมะโนญี่ปุ่น ประชากในโยโกฮามะลดลงมาตลอด 60 ปี

**การเดินทาง**

**รถไฟ**
22pxบริษัทรถไฟญี่ปุ่นตะวันออก - สายโอมินาโตะ- ฟุกโกชิ, มุตสึ-โยโกฮามะ, อาริฮาตะ

**ทางด่วน**
 alt= ทางด่วนชิโมกิตะ- 279

**อ้างอิง**

**แหล่งข้อมูลอื่น**
  เว็บไซต์ทางการ ja
หมวดหมู่:เมืองในจังหวัดอาโอโมริ
หมู่สุสานเจาขัณฑี

หมู่สุสานเจาขัณฑี (; چوڪُنڊي; Chaukhandi) เป็นสุสานอิสลามตั้งอยู่ abbr=on ทางตะวันออกของการาจี ตั้งอยู่ในแคว้นสินธ์ ประเทศปากีสถาน เป็นที่รู้จักจากงานแกะสลักหินที่วิจิตรตระการตา ลักษณะคล้ายกับหมู่สุสานมากลีใกล้กับตัตตา ลักษณะของสุสานทั้งสองที่เป็นแบบที่พบได้ในสินธ์ตอนใต้
ปริศนาว่าอารยธรรมหรือวัฒนธรรมใดเป็นผู้สร้างสุสานเจาขัณฑีเป็นที่นักโบราณคดีศึกษามาอย่างยาวนาน ในยุคหลังปากีสถานได้รับเอกราช มุมตัซ ฮัสซาน (Mumtaz Hassan) ได้ทำการศึกษาแหล่งโบราณคดีนี้อย่างละเอียด และเรียกขานว่าเป็นสุสานของชาวบาโลจ ในปี 1968 บทความในเวลานั้นจำนวนมากจึงเรียกที่นี่ว่าเป็นสุสานบาโลจเช่นกัน ในปี 1999 มีร์ซา มหัท เบก (Mirza Mahad Baig) ได้เดินทางไปสำรวจสุสานเจาขัณฑีและเสนอว่ามีอิทธิพลจากงานศิลปะของราชปุตปรากฏในสุสานเจาขัณฑี

**อ้างอิง**
หมวดหมู่:สิ่งก่อสร้างในแคว้นสินธ์
หมวดหมู่:สุสานในประเทศปากีสถาน
หมวดหมู่:แหล่งโบราณคดีในประเทศปากีสถาน
เหลย์จู่

เหลย์จู่ (p=Léi Zǔ) หรือ ซีหลิงชื่อ (西陵氏) เป็นพระอัครมเหสีของจักรพรรดิเหลืองและเป็นพระราชมารดาของจักรพรรดิเช่าเฮ่า พระนางเป็นผู้คิดค้นการเลี้ยงไหมพร้อมด้วยผ้าไหมและการปลูกหม่อนเลี้ยงไหม ได้รับการนับถือในฐานะของเทพธิดาไหมในคติของความเชื่อของจีน ศาสนาเต๋า และศาสนาชินโต

**ดูเพิ่ม**
 เซียนฉานถาน- เทพธิดาไหม

**อ้างอิง**

**แหล่งข้อมูลอื่น**
หมวดหมู่:บุคคลในศตวรรษที่ 27 ก่อนคริสตกาล
หมวดหมู่:บุคคลในศตวรรษที่ 26 ก่อนคริสตกาล
หมวดหมู่:เทพนิยายจีน
หมวดหมู่:เทพเจ้าแห่งสุขภาพ
หมวดหมู่:จักรพรรดินีจีน
หมวดหมู่:เทพเจ้าจีน
เซียนฉานถาน

ประตูทางเข้าไปยังเซียนฉานถาน
เซียนฉานถาน (先蚕坛) เป็นแท่นบูชาสำหรับประกอบพระราชพิธีฉลองไหมและการดูแลตัวไหม การทอผ้าไหม การปลูกหม่อนเลี้ยงไหม รวมถึงใช้เป็นที่สักการะเทพธิดาไหม และเจ้าแม่เหลย์จู่ (พระอัครมเหสีของจักรพรรดิเหลืองและพระราชมารดาของจักรพรรดิเช่าเฮ่า) ในคติของความเชื่อของจีนและศาสนาเต๋า อันเป็นพระราชพิธีสำคัญประจำทุกปีของจักรพรรดินีจีนโบราณ 

**ดูเพิ่ม**
 เทพธิดาไหม

**อ้างอิง**
หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางวัฒนธรรม
หมวดหมู่:สิ่งก่อสร้างในปักกิ่ง
หมวดหมู่:เทพเจ้าจีน
หมวดหมู่:ตัวละครที่เป็นผู้ไม่ตาย

หมวดหมู่:ตัวละครที่เสียชีวิตแล้ว
หมวดหมู่:ตัวละครแฟนตาซี
ไม่ตาย
ผู้ไม่ตาย
หมวดหมู่:ความตาย
หมวดหมู่:ผู้ไม่ตาย
หมวดหมู่:ตัวละครที่เป็นนักล่าแม่มด

หมวดหมู่:ตัวละครที่เป็นนักล่าสัตว์ประหลาด
หมวดหมู่:ตัวละครที่เป็นแม่มด
หมวดหมู่:การล่าแม่มด